《次韵谢从之以表闾投赠》
宋代·方岳

长杨奏赋三十年，已甘老死穷山巅。
醉眠独宿秋风前，此岂有意声名传。
如驽伏枥不受鞭，要与騕褭难争妍。
强令作对官道边，功名毕竟谁新鲜。
岌岌两傍蛟龙缠，侯曰美哉岂其然，
才当如楫航长川。粪墙空复烦雕镌，
表闾不靳少府钱。粉饰休盛期半千，
宁欲老我寒诗肩。归来归来直如弦，
蓬莱回首惭班联。安用一鸣诸子先，
登楼忽思王仲宣。不如傍家田一廛，
锄烟犁雨仰问天。天生盘谷容盘旋，
更有斗酒相留连。焉能跕跕愁堕鸢，
一单坚坐三条椽。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。